ai4bharat/Pralekha huggingface dataset:
பாதுகாப்பு அமைச்சகம்
எல்லையோர சாலைகள் அமைப்பின் இந்தியா@75 மோட்டர் சைக்கிள் பயணம் ஜம்முவை எட்டியது
பாதுகாப்பு அமைச்சர் திரு ராஜ்நாத் சிங்கால் புதுதில்லியில் உள்ள தேசிய போர் நினைவு சின்னத்தில் இருந்து 2021 அக்டோபர் 14 அன்று தொடங்கி வைக்கப்பட்ட எல்லையோர சாலைகள் அமைப்பின் இந்தியா@75 மோட்டர் சைக்கிள் பயணத்தின் முதல் பகுதி ஒன்பதுக்கும் குறைவான நாட்களில் 3,050 கிலோமீட்டர்களை கடந்தது.
2021 அக்டோபர் 24 அன்று தொடங்கிய இரண்டாவது கட்டம் ஜம்முவை எட்டியுள்ளது. தில்லி, பஞ்சாப் ஆகிய சமதளங்களை கடந்து ஹிமாச்சலப் பிரதேசம், லடாக் மற்றும் ஜம்மு & காஷ்மீரில் உள்ள பனி படர்ந்த மலை பகுதிகளை கடந்து முதல் பகுதி நிறைவுற்றது.
பயணத்தின் நோக்கங்களில் சாகசமும் ஒன்று என்றாலும், தேச ஒற்றுமை, தேச கட்டுமானம் மற்றும் சாலை பாதுகாப்பு விழிப்புணர்வு பற்றிய மற்ற நோக்கங்களையும் இந்த குழு அடைய முடிந்தது.
ஹிமாச்சலிலுள்ள சுந்தர் நகர் மற்றும் மணாலி, லடாக்கில் நியோமா, பாங், ஹான்லே, லே மற்றும் கார்கில் மற்றும் ஸ்ரீநகரில் பல நிகழ்ச்சிகள் ஏற்பாடு செய்யப்பட்டன. உள்ளூர் மக்கள் மற்றும் சுற்றுலாப் பயணிகளுடன் இந்த குழு கலந்துரையாடி, நட்புறவை உருவாக்கி, சாலை பாதுகாப்பு விழிப்புணர்வை பரப்பியது.
ஆர்வமுள்ள உள்ளூர் மக்கள் பயணக் குழுவுடன் கைகோர்த்து மணாலி, லே மற்றும் கார்கில் ஆகிய இடங்களில் 'தூய்மை இந்தியா' செய்தியை விளம்பரப்படுத்தும் இயக்கத்தை கூட்டாக மேற்கொண்டனர். முன்னாள் எல்லையோர சாலைகள அமைப்பு/ ராணுவ வீரர்கள் மற்றும் வீரதீர விருது வென்றவர்களுடன் உரையாடும் வாய்ப்பை குழு பெற்றது.
ஹிமாச்சலப் பிரதேசத்தில் உள்ள சுந்தர் நகர் மற்றும் லடாக்கில் உள்ள லே ஆகிய இடங்களில் உள்ள இளைஞர்கள் மற்றும் இளம் பள்ளி மாணவர்களுடன் குழு உரையாடியதுடன், பள்ளிப் பைகள் மற்றும் எழுதுபொருள்களை விநியோகித்தது. யோசனைகள் மற்றும் அனுபவங்களை அவர்களுடன் பகிர்ந்து கொண்டது. உலகப் புகழ்பெற்ற குல்லு தசரா கொண்டாட்டங்களில் குல்லு மாவட்டத்தின் உள்ளூர் மக்களுடன் சேர்ந்து பீமா காளி கோவில் மற்றும் திக்ஸே மடாலயத்தைப் பார்வையிடுவதன் மூலம் இந்த குழு ஒரு கலாச்சார இணைப்பை ஏற்படுத்தியது. கார்கில் போர் நினைவிடத்தில் உயிர்நீத்த வீரர்களுக்கு அஞ்சலி செலுத்தப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766332
(Visitor Counter : 158
நிதி அமைச்சகம்
ஏற்றுமதிப் பொருள்களுக்கான வரிச் சலுகைத் திட்டம் செயல்பாட்டுக்கு வந்தது
2020 டிசம்பர் 31 அன்று வெளியிடப்பட்ட செய்திக் குறிப்பின் தொடர்ச்சியாக, 2021 ஜனவரி 1-இல் இருந்து ஏற்றுமதிப் பொருள்களுக்கான வரிச் சலுகைத் திட்டம் செயல்பாட்டுக்கு வந்துள்ளது.
இத்திட்டத்தின் கீழ் பலன் பெறத் தகுதியுள்ள ஏற்றுமதிச் சரக்குகளின் விவரங்கள், பொருந்தக்கூடிய வரிச்சலுகை விகிதம், விலக்களிக்கப்பட்டுள்ள பிரிவுகள், இதர நிபந்தனைகள் மற்றும் கட்டுப்பாடுகள் மற்றும் வழிபாட்டுச் செயல்முறைகள் குறித்த விவரங்கள் விரைவில் வெளியிடப்படும்.
இதற்கிடையே, கரூவூல பில்கள் ஏலம் தொடர்பான கால அட்டவணையை மத்திய நிதி அமைச்சகம் வெளியிட்டுள்ளது.
மார்ச் 2021 இறுதியில் முடிவடையும் காலாண்டிற்கான, மத்திய அரசின் கரூவுல பில்கள் தொடர்பான கால அட்டவணையை, இந்திய ரிசர்வ் வங்கியின் ஆலோசனையுடன், அரசு வெளியிட்டுள்ளது.
இது பற்றிய கூடுதல் விவரங்களுக்கு இந்த இணைப்புக்குச் செல்லவும்: https://pib.gov.in/PressReleasePage.aspx?PRID=1685403
------
(Visitor Counter : 103
தகவல் மற்றும் ஒலிபரப்பு அமைச்சகம்
நியூஸ்ஆன்ஏர் வானொலி நேரலை சர்வதேச தரவரிசை
அகில இந்திய வானொலியின் நேரலையில் ஒலிபரப்பு செய்யப்படும் நியூஸ்ஆன்ஏர் செயலி மிகவும் பிரபலமாக உள்ள உலகின் முதல் 10 நாடுகளுக்கான  சமீபத்திய தரவரிசைப் பட்டியலில், அமெரிக்காவை பின்னுக்குத் தள்ளி, ஃபிஜி முதலிடத்தில் உள்ளது. இங்கிலாந்து மற்றும் ஐக்கிய அரபு அமீரகம் முறையே 7 மற்றும் 10 ஆம் இடங்களில் உள்ளன. நியூசிலாந்து, ஜப்பான், அயர்லாந்து மற்றும் பப்புவா நியூ கினியா ஆகியவை முதல் 10 நாடுகளின் பட்டியலில் இடம்பெற்றுள்ள வேளையில், சிங்கப்பூர், சவூதி அரேபியா மற்றும் குவைத் ஆகிய நாடுகள் இந்த பட்டியலில் இடம்பெறவில்லை.
அகில இந்திய வானொலியின் உலகளாவிய  நேரலை ஒலிபரப்பில், ஏஐஆர் பஞ்சாபி, ஏஐஆர் தெலுகு, ஏஐஆர் சென்னை ரெயின்போ மற்றும் அஸ்மிதா மும்பை ஆகியவை மீண்டும் முதல் 10 இடங்களுக்குள் வந்துள்ளன.
பிரசார் பாரதியின் அதிகாரப்பூர்வ செயலியான நியூஸ் ஆன் ஏர் செயலியில் 240-க்கும் மேற்பட்ட வானொலி சேவைகள் நேரலையாக ஒலிபரப்பப்படுகின்றன. இந்த செயலிக்கு இந்தியா மட்டுமின்றி, உலகளவில் 85-க்கும் மேற்பட்ட நாடுகளில் அதிக எண்ணிக்கையிலான நேயர்கள் உள்ளனர். டிசம்பர் 1 முதல் டிசம்பர் 15, 2021 வரையிலான காலத்தில் உலகளவில் முதல் 10 இடங்களில் உள்ள நியூஸ் ஆன் ஏர் செயலியில் எப் எம் கோல்டு தில்லி முதலிடத்தில் உள்ளது. ஏஐஆர் தமிழ் 6-ம் இடத்திலும், ஏஐஆர் சென்னை ரெயின்போ 9-ம் இடத்திலும் உள்ளன.
ஏஐஆர் தமிழ் செயலியை அதிகளவில் பயன்படுத்துவோர் பட்டியலில் அமெரிக்காவில் இந்த செயலி 4-ம் இடத்திலும், ஆஸ்திரேலியாவில் ஏஐஆர் சென்னை ரெயின்போ 9-ம் இடத்திலும் உள்ளன. ஜப்பானில் ஏஐஆர் சென்னை ரெயின்போ 4-ம் இடத்திலும், இங்கிலாந்தில் இது 7-ம் இடத்திலும் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787089
ரெயில்வே அமைச்சகம்
விரைவு சக்தி சரக்கு முனையங்கள்
ரயில் சரக்குகளை கையாளுவதற்கு கூடுதல் முனையங்களை உருவாக்குவதில், தொழில் துறையிடம் இருந்து முதலீட்டை ஊக்குவிப்பதற்காக, புதிய விரைவுசக்தி பன்மாதிரி முனைய கொள்கை 15.12.2021 அன்று அறிமுகம் செய்யப்பட்டது. இந்த முனையங்களை ஏற்படுத்துவதற்கான இடங்கள் தேவையின் அடிப்படையிலும், சரக்கு போக்குவரத்து அதிகமாக உள்ள இடங்களிலும் கண்டறியப்பட்டுள்ளன.
இதுவரை இத்தகைய ஆறு முனையங்கள் அமைக்கப்பட்டுள்ளன. மேலும் 74 இடங்கள் இந்த முனையங்களை அமைப்பதற்காக கண்டறியப்பட்டுள்ளன. இதில் தமிழ்நாட்டில் 3 இடங்களில் முனையங்கள் அமையவுள்ளன.
அடுத்த 3 நிதியாண்டுகளுக்குள் 100 சரக்கு முனையங்களை அமைக்க இலக்கு நிர்ணயிக்கப்பட்டுள்ளது. மக்களவையில் எழுத்து மூலம் அளித்த பதிலில் ரயில்வே அமைச்சர் திரு அஸ்வினி வைஷ்ணவ் இதனைத் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1814049
எஃகுத்துறை அமைச்சகம்
எஃகுத் துறையில் ஒத்துழைப்பு மற்றும் கரியமில குறைப்பு விவகாரங்களில் ஒத்துழைப்புக்காக இந்திய-ஜப்பான் இருதரப்பு பேச்சுவார்த்தை
மத்திய எஃகுத் துறை அமைச்சர் ஜோதிராதித்யா எம்.சிந்தியா மற்றும் ஜப்பானின் பொருளாதாரம், வர்த்தகம் மற்றும் தொழில்துறை அமைச்சர் திரு நிஷிமுரா யசுதோஷி எஃகு துறையில் ஒத்துழைப்பு மற்றும் கரியமில குறைப்பு விவகாரங்கள் குறித்து இன்று புதுதில்லியில் இருதரப்புக் கூட்டத்தில் விவாதித்தனர்.
எஃகுத் துறையில் பொருளாதார வளர்ச்சி மற்றும் குறைந்த கரியமில மாற்றம் ஆகிய இரண்டையும் பின்பற்றுவதற்கான அடிப்படைக் கொள்கையுடன், ஒவ்வொரு நாட்டின் தொழில்துறையின் சூழ்நிலைகளையும் கணக்கில் எடுத்துக் கொள்ளும் ஒரு கொள்கை அணுகுமுறையைப் பின்பற்றுவதன் முக்கியத்துவத்தை இரு தரப்பினரும் வலியுறுத்தினர். இந்தியாவும் ஜப்பானும் உலகின் இரண்டாவது மற்றும் மூன்றாவது பெரிய எஃகு உற்பத்தியாளர்கள் மற்றும் உலகளாவிய எஃகு துறையில் கூட்டாளிகள் என்ற கருத்தையும் அவர்கள் பகிர்ந்து கொண்டனர்.
ஜப்பானிய எஃகு உற்பத்தியாளர்களால் இந்தியாவில் முதலீட்டு நடவடிக்கைகள் சமீபத்தில் விரிவுபடுத்தப்பட்டதை அங்கீகரித்த இரு தரப்பினரும், இரு நாடுகளின் பொது மற்றும் தனியார் துறைகளுக்கு இடையிலான ஒத்துழைப்பை ஆதரிக்க முடிவு செய்தனர், இது உலகளாவிய எஃகு தொழில்துறையின் பொருத்தமான வளர்ச்சிக்கு வழிவகுக்கும்.
எஃகு கரியமில குறைப்பு பாதைகளின் பன்முகத்தன்மையை அங்கீகரித்து, தங்கள் நிகர பூஜ்ஜிய இலக்குகளை அடைவதற்கான ஒத்துழைப்பின் முக்கியத்துவத்தையும் இரு தரப்பினரும் உறுதிப்படுத்தினர். அத்தகைய ஒத்துழைப்பைத் தொடர்வதற்காக, 2023 நவம்பரில் பொது மற்றும் தனியார் துறைகளின் பங்கேற்புடன் எரிசக்தி செயல்திறனை அதிகரிப்பதற்கான புதுமையான தொழில்நுட்பங்கள் மற்றும் எஃகு உற்பத்தியை கரியமில குறைப்பு செய்வதற்கான புதுமையான தொழில்நுட்பங்களில் உரிய கவனம் செலுத்தி, எஃகு குறித்த பேச்சுக்கள் மற்றும் பிற ஒத்துழைப்பு திட்டங்கள் மூலம் மேலும் விவாதங்களை நடத்த கூட்டாக முடிவு செய்யப்பட்டது.
பிரதமர் அலுவலகம்
மினிக்காய்,துண்டி கடற்கரை, கட்மாட் கடற்கரை ஆகியவை தூய்மையான கடற்கரைகள் பட்டியலில்சேர்க்கப்பட்டிருப்பதற்காக லட்சத்தீவின் மக்களுக்கு பிரதமர் வாழ்த்துத்தெரிவித்துள்ளார்
கடற்கரைதூய்மையை மேலும் ஊக்கப்படுத்த இந்தியர்களிடம் உள்ள ஆர்வத்தைப் பாராட்டினார்
உலகின் தூய்மையான கடற்கரைகளுக்கு வழங்கப்படும் சுற்றுச்சூழல் முத்திரையை மினிக்காய், துண்டி கடற்கரை, கட்மாட் கடற்கரை ஆகியவை பெற்று தூய்மையான கடற்கரைகள் பட்டியலில் சேர்க்கப்பட்டிருப்பதற்காக லட்சத்தீவின் மக்களுக்கு பிரதமர் திரு நரேந்திர மோடி வாழ்த்துத் தெரிவித்துள்ளார். இந்தியாவின் மிகச்சிறந்த கடற்கரை பற்றி எடுத்துரைத்துள்ள பிரதமர், கடற்கரை தூய்மையை மேலும் அதிகரிக்க இந்தியர்களிடம் உள்ள ஆர்வத்தைப் பாராட்டினார்.
மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு பூபேந்திர யாதவின் ட்விட்டர் பதிவைப் பகிர்ந்து பிரதமர் வெளியிட்டுள்ள ட்விட்டர் செய்தியில் கூறியிருப்பதாவது;
“இது மகத்தானது! குறிப்பாக, இந்த சாதனைக்காக லட்சத்தீவு மக்களுக்கு வாழ்த்துக்கள். இந்தியாவின் கடற்கரை சிறப்பானது. கடற்கரை தூய்மையை அதிகரிக்க மக்களிடையே உள்ள ஆர்வம் மிகப்பெரியதாகும்.’’
மத்திய அமைச்சரவை
மருத்துவ ரீதியிலான கருக்கலைப்பு திருத்த மசோதா 2020-க்கு அமைச்சரவை ஒப்புதல்
1971ம் ஆண்டின் மருத்துவ ரீதியிலான கருக்கலைப்பு சட்டத்தில் திருத்தம் கொண்டு வருவதற்கான, மருத்துவ ரீதியிலான கருக்கலைப்பு திருத்த மசோதா 2020-க்கு பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்தது. இந்த மசோதா நாடாளுமன்றத்தின் வரும் கூட்டத் தொடரில் தாக்கல் செய்யப்படும்.
உத்தேச திருத்தத்தின் முக்கிய அம்சங்கள்:
- 20 வார காலம் உள்ள கருவைக் கலைப்பதற்கு சேவை வழங்குவோர் ஒருவரின் கருத்து தேவை மற்றும் 20 முதல் 24 வாரம் வரையுள்ள கருவைக் கலைப்பதற்கு சேவை வழங்குவோரில் இருவரின் கருத்து தேவை என்ற பிரிவு அறிமுகம்.
- கருவின் கால உச்சவரம்பை சிறப்புப் பிரிவு மகளிருக்கு 20 வாரத்திலிருந்து 24 வாரமாக உயர்த்துவது. சிறப்புப் பிரிவு மகளிர் என்பது மருத்துவ ரீதியிலான கருக்கலைப்பு திருத்த விதிகளில் வரையறுக்கப்படும். இந்தப் பிரிவில் பாலியல் வன்முறையில் பிழைத்தவர்கள், தகாத உறவினால் பாதிக்கப்பட்டவர்கள் மற்றும் மாற்றுத் திறனாளி பெண்கள், சிறுமியர் போன்ற எளிதில் பாதிக்கப்படக் கூடிய இதர பெண்கள் அடங்குவர்.
- மருத்துவ வாரியம் நோய் அறியும் சோதனைகள் மூலம் கண்டுபிடித்த அதிக அளவில் இயல்பு நிலை மாறிய கரு சம்பந்தப்பட்ட விஷயங்களில் அதிகபட்ச கரு வயது பொருந்தாது. மருத்துவ வாரியத்தின் அமைப்பு, பணிகள், இதர விவரங்கள் இந்த சட்டத்தின் கீழ் பிறப்பிக்கப்படும் விதிகளில் நிர்ணயிக்கப்படும்.
- கருக் கலைப்பு செய்த பெண்ணின் பெயர் மற்றும் இதர விவரங்கள் சட்டப்படி அங்கீகாரம் பெற்ற ஒரு நபரைத் தவிர வேறு எவருக்கும் தெரிவிக்கப்பட மாட்டாது.
மருத்துவச் சிகிச்சை, குறைபாடுள்ள சிசு வாய்ப்பு, மனிதாபிமானம் அல்லது சமுதாய அடிப்படையில், சட்டப்படியான மற்றும் பாதுகாப்பான கருக்கலைப்பு பெண்களுக்கு கிடைப்பதை விரிவாக்கும் வகையில் மருத்துவ ரீதியிலான கருக்கலைப்பு திருத்தச் மசோதா 2020 கொண்டு வரப்பட்டுள்ளது. உத்தேச திருத்தங்களில் சில உட்பிரிவுகள் மாற்றியமைக்கப்படும். தற்போதுள்ள 1971ம் ஆண்டின் மருத்துவ ரீதியிலான கருக்கலைப்பு சட்டத்தில் சில புதிய பிரிவுகள் சேர்க்கப்படும். சில நிபந்தனைகள் அடிப்படையில் கருக்கலைப்பு உச்ச வரம்பை அதிகரிப்பதைக் கருத்தில் கொண்டு இவை சேர்க்கப்படும். பாதுகாப்பான கருக்கலைப்பு சேவை மற்றும் தரத்தில் குறைகளின்றி கடுமையான நிபந்தனைகள் அடிப்படையில் விரிவான கருக்கலைப்புப் பராமரிப்புச் சேவையை வலுப்படுத்தவும், கருக்கலைப்புக்கு உச்ச வரம்பை அதிகரிக்கவும் திருத்தங்கள் கொண்டு வரப்படுகின்றன.
பெண்களின் பாதுகாப்பு மற்றும் உடல் நலன் கருதி இந்த நடவடிக்கை எடுக்கப்பட்டுள்ளது. இதனால் பல பெண்கள் பயனடைவார்கள். கருவின் அசாதாரணமான நிலைமை அல்லது பாலியல் வன்முறை காரணமான கர்ப்பங்கள் ஆகியவற்றை தற்போது அனுமதிக்கப்பட்ட வரம்புக்கு அப்பாற்பட்டு கருக்கலைப்பு செய்ய அனுமதி கோரி நீதிமன்றங்களில் சமீபத்தில் பல மனுக்கள் பெறப்பட்டிருந்தன. கருக்கலைப்பு உச்ச வரம்பை அதிகரிக்கும் உத்தேச திட்டம் கருக்கலைப்பு அவசியப்படும் பெண்களுக்கு கண்ணியம், சுதந்திரம், ரகசியத்தன்மை ஆகியவற்றை அளிக்கும்.
பெண்களுக்கு பாதுகாப்பான கருக்கலைப்பு சேவைகள் எளிதில் கிடைப்பதை அதிகரிக்கவும், மருத்துவத் தொழில்நுட்பத்தில் ஏற்பட்டுள்ள முன்னேற்றங்களை மனதில் கொண்டும் அக்கறையுள்ள அனைவருடனும் பல்வேறு அமைச்சகங்களுடனும் விரிவான ஆலோசனை கலந்த பின் சுகாதாரம் மற்றும் குடும்ப நல அமைச்சகம் இந்த உத்தேச திருத்தங்களைக் கொண்டு வந்துள்ளது.
குடியரசுத் தலைவர் செயலகம்
கொவிட்-19 தொற்றுக்கு எதிரான போராட்டத்தில் மக்களின் நோய் எதிர்ப்பு ஆற்றலை அதிகரிப்பதில் ஆயுஷ் மருத்துவ முறைகள் மிக முக்கிய பங்கு வகித்துள்ளன: குடியரசுத் தலைவர்
கொவிட்-19 தொற்றுக்கு எதிரான போராட்டத்தில், குறிப்பாக தொற்றின் இரண்டாவது அலையின் போது மக்களின் நோய் எதிர்ப்பு ஆற்றலை அதிகரிப்பதில் ஆயுஷ் மருத்துவ முறைகள் மிக முக்கிய பங்கு வகித்ததாக குடியரசுத் தலைவர் திரு ராம் நாத் கோவிந்த் தெரிவித்துள்ளார். உத்தரப் பிரதேச மாநிலத்தின் கோரக்பூரில் உள்ள மகாயோகி குரு கோரக்நாத் ஆயுஷ் விஷ்வவித்யாலயாவிற்கு இன்று  அடிக்கல் நாட்டிப் பேசுகையில் அவர் இதனைத் தெரிவித்தார்.
குடியரசுத்தலைவர் அடிக்கல் நாட்டிய பிறகு அங்கு மழை பெய்தது. இத்திட்டத்திற்கான புனிதத் தருணமாக குடியரசுத் தலைவர் அதைக் குறிப்பிட்டார்.
பண்டைய காலம் முதல் நம் நாட்டில் பாரம்பரிய மற்றும் மரபுசாரா மருத்துவ மற்றும் குணப்படுத்தும் முறைகள் பழக்கத்தில் இருந்து வருவதாகக் கூட்டத்தில் பேசிய போது அவர் கூறினார். அவற்றின் வளர்ச்சிக்காக இந்திய அரசு தொடர்ந்து முயற்சிகளை எடுத்து வருகிறது. இது போன்ற மருத்துவ முறைகளில் கல்வி மற்றும் ஆராய்ச்சிக்காக கடந்த 2014-ஆம் ஆண்டு ஆயுஷ் அமைச்சகம் நிறுவப்பட்டது. உத்தரப் பிரதேச அரசும் 2017-ஆம் ஆண்டு ஆயுஷ் துறையை ஏற்படுத்தியதாக அவர் குறிப்பிட்டார்.
அவசரகால மருந்துகளாக தாதுக்கள் மற்றும் உலோகங்களில் இருந்து மருந்துகளைக் கண்டுபிடிப்பவர்களது முன்னோடியாக பாபா கோரக்நாத் கருதப்படுவதாக குடியரசுத் தலைவர் தெரிவித்தார். எனவே இந்தப் பல்கலைக்கழகத்திற்கு “மகாயோகி குரு கோரக்நாத் ஆயுஷ் விஷ்வவித்யாலயா” என்ற பெயர் மிகவும் பொருத்தமானதாக இருக்கும்.
மூலிகை மற்றும் மூலிகை மருந்துகளின் வளமான பாரம்பரியம் குறித்த அறிவு பழங்குடி சமூகத்திடம் காணப்பட்ட போதும், கடந்த இரண்டு தசாப்தங்களில் ஆயுஷ் மருத்துவ முறைகள் நாடு முழுவதும் அதிகம் பிரபலமடைந்துள்ளதாக குடியரசுத் தலைவர் தெரிவித்தார். மூலிகை மருந்துகள் மற்றும் தாவரங்களின் தேவை அதிகரித்து வருவதால் விவசாயிகள் மற்றும் வனப் பகுதிகளில் வசிப்பவர்களுக்கு வேலைவாய்ப்பு அதிகரித்துள்ளது. மகாயோகி குரு கோரக்நாத் ஆயுஷ் விஷ்வவித்யாலயா அமைக்கப்படுவதன் வாயிலாக ஆயுஷ் முறைகளின் கல்வியும் புகழும் அதிகரிக்கும் என்று அவர் நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749881
பிரதமர் அலுவலகம்
பிரபல தமிழ் எழுத்தாளர் திரு அழ.வள்ளியப்பாவின் நூற்றாண்டு பிறந்த நாளில் பிரதமர் மரியாதை
பிரபல தமிழ் எழுத்தாளர் திரு அழ. வள்ளியப்பாவின் நூற்றாண்டு பிறந்தநாளில் பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“திரு அழ.வள்ளியப்பாவின் நூறாவது பிறந்தநாளில் அவருக்கு மரியாதை செலுத்துகிறேன். அவரது சிறந்த எழுத்து மற்றும் கவிதைகளுக்காக மட்டுமல்லாமல், வரலாறு, கலாச்சாரம் மற்றும் இலக்கியத்தை குழந்தைகளிடையே பிரபலப்படுத்த மேற்கொண்ட முயற்சிகளுக்காகவும் அவர் நினைவுகூரப்படுகிறார். அவரது முயற்சிகள் இன்றைய காலத்திலும் தொடர்ந்து பலரை ஊக்குவிக்கிறது."
விவசாயத்துறை அமைச்சகம்
2021-22 கோடை கால முகாமுக்கு வேளாண்மை குறித்த 4-வது தேசிய கருத்தரங்கில் மத்திய வேளாண் துறை அமைச்சர் உரையாற்றினார்
கடந்த 3 ஆண்டுகளில் கோடை கால பயிர்கள் 29.71 என்பதிலிருந்து 80.46 லட்சம் ஹெக்டேராக அதிகரித்திருப்பது அரசின் முயற்சிகள் பயனளித்திருப்பதை நிரூபிக்கிறது என்று திரு.தோமர் கூறினார்
2021-22 கோடை கால முகாமுக்கு வேளாண்மை குறித்த 4-வது தேசிய கருத்தரங்கில் இன்று காணொலி காட்சி மூலம் உரையாற்றிய மத்திய வேளாண் துறை அமைச்சர் திரு.நரேந்திர குமார் தோமர், கோடை கால பயிர்கள் கூடுதல் வருவாய் வழங்குவது மட்டுமின்றி ரவி மற்றும் கரீப் இடையே வேலைவாய்ப்புகளையும் உருவாக்குகின்றன என்றார். 2017-18-ல் 29.71 லட்சம் ஹெக்டேர் என்பதிலிருந்து 2020-21-ல் 80.46 லட்சம் ஹெக்டேர் என நெல் உள்ளிட்ட கோடை கால பயிர்களின் சாகுபடி பரப்பு அதிகரித்திருப்பதாக அவர் கூறினார்.
கோடை கால பயிர்களில் நல்ல உற்பத்திக்கு ஐசிஏஆர் மூலம் உருவாக்கப்பட்டுள்ள புதிய ரகங்களின் விதைகளை மாநிலங்கள் பயன்படுத்த வேண்டுமென்று அமைச்சர் கேட்டுக் கொண்டார். தங்களின் உரத்தேவைகளை முன்கூட்டியே திட்டமிட்டு மத்திய அரசுக்கு அனுப்புமாறு கேட்டுக் கொண்ட அவர், அப்போதுதான் உரிய நேரத்தில் போதிய உரங்களை உரத்துறை வழங்க முடியும் என்றார். மாநிலங்கள் என்பிகே மற்றும் திரவ யூரியா பயன்பாட்டை அதிகரிக்க வேண்டுமென்றும் டிஏபி உரங்களை சார்ந்திருப்பது குறைய வேண்டுமென்றும் கூறினார்.
சிக்கலான கொவிட் காலத்திலும் கூட 2020-21-ல் உணவு தானியங்கள் உற்பத்தி முன்னெப்போதும் இல்லாத சாதனை அளவாக 3086.47 லட்சம் டன்னாக இருந்தது. பயறு வகைகள், எண்ணெய் வித்துக்கள் உற்பத்தியும் முறையே 257.19 மற்றும் 361.01 லட்சம் டன்னாக இருந்தது என்று அமைச்சர் தோமர் குறிப்பிட்டார்.
இந்தக் கருத்தரங்கில் பேசிய வேளாண் துறை இணையமைச்சர் திரு.கைலாஷ் சவுத்ரி, இயற்கை வேளாண்மையில் ஈடுபட்டுள்ள ஒட்டு மொத்த ஒன்றியம் அல்லது பகுதி குறித்த சான்றிதழுக்கான ஆலோசனைகளை மாநிலங்கள் அனுப்பினால் அந்தப் பகுதியை சேர்ந்த விவசாயிகள் தனியாக சான்றிதழுக்கு விண்ணப்பிக்க வேண்டிய தேவை இருக்காது என்றார். இயற்கை முறையில் பயிரிடும் விவசாயிகளுக்கு சந்தை வசதியை ஏற்படுத்தித் தருமாறும் மாநிலங்களை அவர் கேட்டுக் கொண்டார்.
மாநிலங்களில் சாதனைகள், சவால்கள், நடைமுறை உத்திகள் போன்றவற்றை பகிர்ந்து கொள்ள அனைத்து மாநிலங்களின் வேளாண் உற்பத்தி ஆணையர்கள், முதன்மை செயலாளர்கள் ஆகியோருடன் கலந்துரையாடல் அமர்வுக்கும் ஏற்பாடு செய்யப்பட்டிருந்தது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1792958
வணிகம் மற்றும் தொழில்துறை அமைச்சகம்
வர்த்தகம் மற்றும் தொழில்துறை அமைச்சர், ஆசிய வளர்ச்சி வங்கித் தலைவருடன் உள்கட்டமைப்பு மேம்பாடு பற்றிக் கலந்துரையாடினார்
இன்று தொழில் வர்த்தகம் மற்றும் தொழில் துறை அமைச்சர் திருமதி. நிர்மலா சீத்தாராமன், ஆசிய வளர்ச்சி வங்கித் தலைவர் திரு. டகேஹிகோ நாகவோவைச் சந்தித்தார். இந்தியாவில் உள்கட்டமைப்பு மேம்பாட்டுக்கு ஆசிய வளர்ச்சி வங்கி செய்து வரும் பணிகளை அமைச்சர் வரவேற்று பாராட்டினார். மாநிலங்கள் உள்கட்டமைப்பு திட்டங்களுக்கு நிதிதிரட்ட அரசு உதவிபுரியும் என அவர் தெரிவித்தார். விசாகப்பட்டினம், சென்னை தொழில் பகுதி முன்னேற்றம் பற்றிக் கேட்டறிந்தார். அவர் கிழக்குக் கரைப் பொருளாதாரப் பகுதியின் விசாகை முதல் ஓரின மேற்கு வங்கம் வரையான விரிவாக்கம் மிகவும் முக்கியமான ஒன்று என்றும், ஆசிய வளர்ச்சி வங்கி அதை விரிவுபடுத்த வேண்டும் என்றும் குறிப்பிட்டார். மேலும் அவர், குறிப்பிடுகையில் இதன் தெற்கு விரிவாக்கம் சென்னை முதல் கன்னியாகுமரி வரையிருப்பதைக் குளச்சல் துறைமுகம் மேலும் விழிஞம் வரை விரிவு செய்ய வேண்டும் என்றும், அதன்முலம் இந்தப் பகுதிகளுக்குப் பல பொருளாதார நன்மைகள் சேரும் என்றும், அதன்மூலம் இந்தப் பகுதிகளுக்குப் பல பொருளாதார நன்மைகள் சேரும் என்றும் கூறினார். திட்டங்களின் அமலாக்கம் தீவிரமாகக் கண்காணிக்கப்பட வேண்டும் என்றும், குறித்த கால அளவுகள் பின்பற்றப்பட வேண்டும் என்றும் வற்புறுத்தினார்.
ஆசிய வளர்ச்சி வங்கித் தலைவர் கிழக்குக்கரை பொருளாதாரப் பகுதி முன்னேற்றம் பற்றி விவாதித்தார். அரசின் ஜி.எஸ்.டி அமலாக்கச் சீர்திருத்தங்களை நாகாவோ வரவேற்றார். அவை வரலாற்றுச் சிறப்பு மிக்கவை எனக் குறிப்பிட்டார். ஜி.எஸ்.டி அமலாக்கம் பற்றிய விரிவான பல கூறுகளும் விரிவாக விவாதிக்கப்பட்டன.
ஆசிய வளர்ச்சி வங்கி தெற்காசிய பிரிவுப் பொது இயக்குநர் திரு. ஹூன் கிம், அடுத்த 5 ஆண்டுகளில் கிழக்குக் கரைப் பொருளாதார வளர்ச்சிக்குத் தங்களது முதலீட்டை 5 மில்லியன் அமெரிக்க டாலர் அளவுக்கு உயர்த்த எண்ணுவதாகத் தெரிவித்தார்.
எரிசக்தி அமைச்சகம்
இரண்டு சிறப்பு நோக்க நிறுவனங்களை இந்திய எரிசக்தித் தொகுப்பு நிறுவனத்திடம் ஒப்படைத்தது ஆர்இசி எரிசக்தி விநியோக நிறுவனம்
மத்திய எரிசக்தி அமைச்சகத்தின் கீழ் இயங்கும் ஆர்இசி நிறுவனத்தின் ஆர்இசி எரிசக்தி விநியோக நிறுவனம், ஃபதேகர் பத்லா ட்ரான்ஸ்கோ நிறுவனம், சிகார் நியூ ட்ரான்ஸ்மிஷன் நிறுவனம் ஆகிய சிறப்பு நோக்க நிறுவனங்களை இந்திய எரிசக்தித் தொகுப்புக் கழகத்திடம், ஆர்இசி எரிசக்தி விநியோக நிறுவனத்தின் தலைவர் மற்றும் நிர்வாக அதிகாரி, இணைத் தலைவர் மற்றும் நிர்வாக அதிகாரி மற்றும் இந்திய எரிசக்தித் தொகுப்புக் கழகத்தின் அதிகாரிகள் முன்னிலையில் நேற்று ஒப்படைத்தது.
மத்திய எரிசக்தி அமைச்சகம் வெளியிட்டுள்ள பொதுவான ஏல ஆவணங்கள் மற்றும் வழிகாட்டுதல்களின்படி விலை அடிப்படையிலான போட்டி தன்மையுடனான ஏலத்தின் வாயிலாக இந்திய எரிசக்தித் தொகுப்புக் கழகம் தேர்வு செய்யப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724635
உணவுப் பதப்படுத்துதல் தொழிற்சாலைகள் அமைச்சகம்
உணவுபதனத் தொழில்களைத் தொடங்க கடனுதவி
உணவு மற்றும் வேளாண் பொருட்கள் பதப்படுத்தும் பிரிவுகளுக்கான கடன்கள், வங்கி நடைமுறையிலிருந்து கடன்பெறும் ஒவ்வொருவருக்கும் ரூ.100 கோடி வரை வேளாண் துறைக்கு கடன் வழங்குவது முன்னுரிமைத்துறை கடன் வழங்கலாக வகைப்படுத்தப்பட்டுள்ளது. குறு, சிறு மற்றும் நடுத்தர தொழில்களுக்கான கடன்களும் கூட உணவு மற்றும் வேளாண் பொருட்கள் பதப்படுத்துதலில் ஈடுபடுவோர், முன்னுரிமைத்துறை கடன் பெறுவதன் கீழ், வேளாண்துறை கடனாக வகைப்படுத்தப்பட்டுள்ளது. முன்னுரிமைத் துறை கடன் வழங்கலின் கீழ் உணவு மற்றும் வேளாண் பொருட்கள் பதப்படுத்துதல் துறையின் நிலுவை கடன் புள்ளி விவரங்கள்:
|
|
வங்கிகள்
|
|
2019 மார்ச் 31 வரை
ரூ.கோடியில்
|
|
2020 மார்ச் 31 வரை
ரூ.கோடியில்
|
|
2021 மார்ச் 31 வரை
ரூ.கோடியில்
|
|
2021 செப். 30 வரை
ரூ.கோடியில்
|
|
பாரத ஸ்டேட் வங்கி
|
|
22236.85
|
|
20713.30
|
|
23730.34
|
|
16748.04
|
|
இதர பொதுத்துறை வங்கிகள்
|
|
65286.88
|
|
61445.34
|
|
119402.51
|
|
62225.28
|
|
தனியார் வங்கிகள்
|
|
41901.48
|
|
43053.34
|
|
54950.79
|
|
44789.99
|
|
மொத்தம்
|
|
129425.21
|
|
125211.98
|
|
198083.64
|
|
123763.31
உணவுபதனத் துறையில் ஈடுபட்டுள்ள தொழில்நிறுவனங்களுக்குக் கடன்கள் மறுக்கப்பட்டது தொடர்பான புகார் எதையும் அமைச்சகம் பெற்றிருக்கவில்லை. வங்கிகள் தொடர்பாக விண்ணப்பதாரர்கள் ஏதாவது பிரச்சினை எழுப்பும் போது வங்கியுடன் சரியான கலந்துரையாடல் மூலம் அதற்குத் தீர்வு காணப்படுகிறது.
மக்களவையில் இன்று உணவுபதனத் தொழில்கள் துறை இணை அமைச்சர் திரு பிரகலாத் சிங் படேல் எழுத்து மூலம் அளித்த பதிலில் இந்தத் தகவலைத் தெரிவித்தார்.
----
(Visitor Counter : 91
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கழிவுப்பொருட்களை ஆதாரப்பொருட்கள் மாற்றும் வழிமுறைகள் குறித்து ஆராய ஆசியா பசிபிக் மண்டலம் முழுமைக்கும் 3R அமைப்பு உதவும்
அளவைக் குறைத்து, மீண்டும் பயன்படுத்தி, மறுசுழற்சி செய்தல் எனப் பொருள்படும் 3R அமைப்பின் எட்டாவது மண்டலக் கூட்டம், கழிவுப்பொருட்களை ஆதாரப்பொருட்கள் மாற்றும் வழிமுறைகள் குறித்து ஆராய ஆசியா பசிபிக் மண்டலம் முழுமைக்கும் உதவும் என்று மத்திய வீட்டுவசதி, நகர்ப்புற விவகாரங்கள் அமைச்சக இணைச் செயலாளரும், நகர்ப்புறத் தூய்மை இந்தியா இயக்கத்தின் இயக்குநருமான திரு வி.கே. ஜின்டால் கூறியிருக்கிறார். இந்தூரில் இன்று  இதைத் தெரிவித்த அவர், தூய்மை இந்தியா என்ற மாபெரும் இயக்கத்தை நாடு தொடங்கியுள்ள நிலையில், இந்த அமைப்பின் மண்டலக் கூட்டம் சரியான சந்தர்ப்பத்தில் நடத்தப்படும் ஒரு நிகழ்ச்சி என்றார். 3R அமைப்பின் தொடக்க நிகழ்ச்சிக்கு முந்தைய நிகழ்ச்சியுடன் இன்று தொடங்கியது. இதில் உலகெங்கிலுமிருந்தும் இந்தியாவிலிருந்தும் பங்கேற்க வந்திருந்த பிரதிநிதிகளுக்கு வரவேற்பு அளிக்கப்பட்டது.
ஐ.நா.வின் பொருளாதார மற்றும் சமூக விவகாரங்கள் துறையின் நிலைத்த மேம்பாட்டுப் பிரிவின் முதுநிலைப் பொருளாதார விவகாரங்களுக்கான அதிகாரி திருமதி. பிரிகிட்டி பிரைல்டு இந்த நிகழ்ச்சியில் உரையாற்றினார். 3R அமைப்பின் கழிவு மேலாண்மையில் பல்வேறு பங்கேற்பாளர்களின் வாய்ப்புகள் குறித்து ஆராய்வதற்காக இந்த அமைப்பு பொது மற்றும் தனியார் துறையினரைப் பயன்படுத்தி உள்ளது என்றார். நிலைத்த மேம்பாட்டை நோக்கமாகக் கொண்டு உள்ளூர் நிலைக் கொள்கைகளில் 3R இணைக்கப்படவேண்டியதன் அவசியம் வலியுறுத்தப்படும் என்றும் அவர் கூறினார். இந்தூர் மாநகராட்சி ஆணையாளர் திரு மணீஷ் சிங் தமது தொடக்க உரையில் பங்கேற்பாளர்கள் அனைவரையும் வரவேற்றார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்
-----
(Visitor Counter : 75
சமூக நிதி மற்றும் அதிகாரமளித்தல் அமைச்சகம்
சர்வதேச பாரா நீச்சல் வீரர் சதேந்திர சிங் லோகியாவுக்கு மத்திய சமூக நீதி மற்றும் அதிகாரமளித்தல் துறை அமைச்சர் திரு வீரேந்திர குமார் பாராட்டு
ஆங்கிலக் கால்வாயைக் கடந்து வரலாறு படைத்த சர்வதேச பாரா நீச்சல் வீரர் சதேந்திர சிங்லோகியாவுக்கு சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் பாராட்டு தெரிவித்துள்ளார்.
இது தொடர்பான நிகழ்ச்சியில் பேசிய திரு வீரேந்திர குமார், சதேந்திர சிங் லோகியா தேசத்திற்கு பெருமை சேர்த்துள்ளதாகத் தெரிவித்தார். சதேந்திர சிங் லோகியாவுடன் அவரது பயணம், சாதனைகள் மற்றும் சவால்கள் குறித்து அமைச்சர் கலந்துரையாடினார்.
சதேந்திர சிங் லோகியா, மாற்றுத் திறனாளிகள் மேம்பாட்டுத் துறையின் செயலாளர் திரு ராஜேஷ் அகர்வால் மற்றும் துறையின் மூத்த அதிகாரிகளையும் சந்தித்தார். குவாலியரில் அமைக்கப்படவுள்ள விளையாட்டு மையத்திற்காக திரு. ராஜேஷ் அகர்வால் திரு. சதேந்திர சிங் லோகியாவிடமிருந்து ஆலோசனைகளைப் பெற்றார்.
இந்த பாராட்டுகளுக்காக அமைச்சர் திரு வீரேந்திர குமார் மற்றும் திரு ராஜேஷ் அகர்வால் ஆகியோருக்கு சதேந்திர சிங் நன்றி தெரிவித்தார்.
தொலைதொடர்பு மற்றும் தகவல் தொழில்நுட்ப அமைச்சகம்
இந்திய தொலைத்தொடர்பு சேவை பயிற்சி அதிகாரிகளுடன் இந்திய தலைமைத் தேர்தல் ஆணையர் கலந்துரையாடல்
இந்திய தலைமைத் தேர்தல் ஆணையர் திரு சுஷில் சந்திரா, இந்திய தொலைத்தொடர்பு சேவையின் 2018 மற்றும் 2019 பிரிவு பயிற்சி அதிகாரிகளுடன் புதுதில்லியில் இன்று கலந்துரையாடினார்.
ஜனநாயகம் மற்றும் தேர்தல் மேலாண்மையின் இந்திய சர்வதேச நிறுவனத்தில் இந்திய தொலைத்தொடர்பு சேவை ஏற்பாடு செய்துள்ள இரண்டு நாள் பயிற்சி நிகழ்வின் ஒரு பகுதியாக இந்தக் கலந்துரையாடல் நடைபெற்றது.
ஐடிஎஸ் அல்லது இந்திய தொலைத்தொடர்பு சேவை என்பது இந்திய அரசின் குரூப் 'ஏ' மத்திய குடிமைப் பணியாகும். தொலைத்தொடர்பு சம்பந்தமான துறைகளில் அரசின் தொழில்நுட்பம் மற்றும் மேலாண்மைப் பணிகளை இந்த சேவை மேற்கொள்கிறது.
மத்திய தொலைத்தொடர்பு அமைச்சகத்தின் கீழ் இயங்கும் தொலைத்தொடர்பு துறை, ஐடிஎஸ் அதிகாரிகளின் பயிற்சி, நியமனம், ஊதியம், சலுகை உள்ளிட்ட விஷயங்களை மேற்கொள்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747322